कमेटी डालने के नाम पर 35 लाख की धोखाधड़ी, एसपी को दी शिकायत
पानीपत| मतलौडाथाना के उरलाना कलां गांव में एक व्यक्ति ने कमेटी डालने के नाम पर कुछ लोगों से 35 लाख की धोखाधड़ी कर दी। अब आरोपी लोगों को पैसे से मना कर रहा है। लोगों ने बुधवार को इसकी शिकायत एसपी राहुल शर्मा को दी है।
बुधवार को एसपी कार्यालय पहुंची प्रभा देवी, सेवापति, फूलपति, सावित्री देवी, निर्मला देवी, कंचन, कृष्ण राजू ने बताया कि उन्होंने कुछ समय पर गांव के ही शमशेर के पास कमेटी डाली थी। ताकि वह अपने घरेलू कार्यों के लिए पैसे जुटा सके। कई लोग पैसों की बचत कर घर बनाना चाहते थे तो कइयों को अपने बच्चों की शादी करनी थी, लेकिन शमशेर ने उनके साथ धोखाधड़ी कर दी। शमशेर ने कई माह तक उनसे कमेटी लेकर अब उन्हें पैसे देने से मना कर दिया। शमशेर के पास उनके कमेटी के 35 लाख रुपए है। एसपी ने लोगों के शिकायत पर मामले की जांच शुरू कर दी है।
hin_Deva hin_Deva hin_Deva